สวัสดีค่ะ รบกวนปรึกษาคุณค่ะว่าหนูไปเอาชิ้นเนื้อที่หน้าอกไปตรวจวันอังคารเย็นค่ะ อยากทราบว่าหนูสามารถไปวิ่ง 21 โล พรุ่งนี้เช้าได้มั้ยคะ แล้วออกกำลังกายหนักๆได้เมื่อไหร่หรอคะ ขอบค่า
สวัสดีค่ะ การเก็บชิ้นเนื้อที่เต้านมไปตรวจเพิ่มเติมนั้น แพทย์มักใช้วิธีการเจาะชิ้นเนื้อโดยเข็มขนาดเล็กโดยอาจมีอัลตราซาวน์ช่วยนำและบอกทิศทาง หรือในบางกรณีหากคลำก้อนได้ชัดเจน ก็อาจทำการผ่าเปิดเป็นแผลขนาดเล็กเพื่อเอาก้อนดังกล่าวออกมาด้วย ดังนั้นแผลที่เกิดจากการเก็บชิ้นเนื้อจึงมักเป็นแผลที่ขนาดเล็กมากๆ ใช้เวลาฟื้นตัวน้อย ประมาณ 1-3 วัน แผลก็มักจะสมานกันดีแนะนำงดการออกกำลังกายหนักๆแค่ช่วง 1 อาทิตย์แรก หลังจากนั้น เมื่อแผลสมานกันดี ไม่เจ็บปวดอะไรแล้วก็สามารถใช้ชีวิตได้ตามปกติ แนะนำปรึกษาแพทย์ที่ดูแลอีกครั้งได้ เพราะลักษณะและความลึกของแผลก็แตกต่างกันไปในแต่ละรายค่ะ